પોતાની આ ફિલ્મ અંગે અરબાઝ કહે છે કે આ ફિલ્મ ખૂબ જ સ્ટાઇલિસ્ટ અંદાજમાં બનાવાઇ છે. આ કારણે તેમાં હોલિવૂડની ફિલ્મોની ઝલક પણ મળી શકે, પરંતુ મૂળ આત્મા બોલિવૂડનો છે. આ એક મ્યુઝિકલ થ્રિલર ફિલ્મ છે, તેમાં ઘણો રોમાંચ જોવા મળશે એટલું જ નહીં, આ ફિલ્મમાં સની પણ એકદમ અલગ અંદાજમાં જોવા મળશે. તેનું આવું રૂપ અને અંદાજ પહેલાં ક્યારેય જોવા મળ્યો નથી. અરબાઝ ફિલ્મમાં પોતાના રોલ અંગે કહે છે કે આ ફિલ્મમાં હું નકારાત્મક ભૂમિકામાં નથી. મારી પહેલી ફિલ્મ ‘દરાર’ રોમેન્ટિક ફિલ્મ હતી, પરંતુ મારું પાત્ર નકારાત્મક હતું. થ્રિલર ફિલ્મમાં અલગ પ્રકારની કહાણીની જરૂર હોય છે. દર્શકોને તેમાં કંઇક નવું મળવું જોઇએ. અમને આ ફિલ્મમાં સારાં ગીતો પણ મળ્યાં છે તે અમારું સદ્નસીબ છે. •